คือหนูมีเพศสัมพันธ์เเต่หลั่งนอกเเล้วหนูกังวลว่าจะท้องเเล้วถ้ากินยาคุมฉุกเฉินเเล้วหนูต้องกินอีกรึป่าวคะครั้งนี้คือครั้งเเรกของหนู
สวัสดีค่ะ ยาคุมกำเนิดแบบฉุกเฉิน คือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ โดยจะรับประทานแค่ 1 หรือ 2 เม็ดขึ้นกับชนิด ฉลากยาจะกำหนดไว้ พอกินครบตามนั้น ก็ไม่จำเป็นต้องกินอะไรเพิ่มเติมอีกแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก